stanford-oval/wikipedia huggingface dataset:
Vastuun talo
Aiheesta muualla

Itävaltalainen ulkomaillapalvelus
House of Responsibility (Arkistoitu – Internet Archive)
Verdetin vakio

Verdetin vakio on ranskalaisen fyysikon Émile Verdetin mukaan nimetty optinen vakio. Se kuvaa tietyn materiaalin herkkyyttä Faradayn ilmiölle. Se ei ole aito luonnonvakio, vaan riippuu tulevan valon aallonpituudesta ja optisen väliaineen lämpötilasta. Verdetin vakion yksikkö on rad·T-1m-1, koska se ilmaisee valon kiertokulmaa suhteessa magneettivuon tiheyteen (Tesloina) ja dispersioon dn/dλ (jossa aallonpituus λ metreinä; n on taitekerroin)
Korkeimmat Verdetin vakion arvot tunnetaan lantanoidi terbiumin ioneilla doupatuille laseille ja varsinkin terbiumgalliumgranaatin (TGG) kiteille. Näitä käytetään laserlaitteissa optisina erottimina. TGG-kiteiden Verdetin vakio on -40 rad·T-1m-1 1 064 nm ja -134 rad·T-1m-1 632 nm alueella, mikä on noin kaksi kertaa suurempi kuin pelkällä terbiumilla saostetulle lasilla.
Käännös suomeksi
Vesalainen

Vesalainen voi tarkoittaa:
Eino Vesalainen (1923–2010), taidemaalari ja -graafikko
Kristian Vesalainen (s. 1999), jääkiekkoilija
Milko Vesalainen (s. 1970), huilisti ja kuvataiteilija
Pentti Vesalainen (1913–2000), yhdistetyn hiihtäjä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Valkoisen leijonan ritarikunta

Ritarikunnan ketju vuodelta 2010
Valkoisen leijonan ritarikunta (tšek. Řád Bílého lva) on alkujaan tšekkoslovakialainen, nykyisin tšekkiläinen, ritarikunta, joka perustettiin vuonna 1922.
Nykyään ritarikunta on Tšekin korkein mahdollinen tunnustus, ja siinä on kaksi divisionaa sotilaille ja siviileille. I luokasta erotetaan myös korkeampi ketju-luokka, jota myönnetään ainoastaan valtionpäämiehille. Ritarikunnan suurmestarina toimii Tšekin presidentti, joka saa virkansa puolesta kantaa ritarikunnan I luokan tunnuksia ketjuineen ja saa pitää ne presidenttikautensa jälkeen, mikä maan parlamentti sen hänelle myöntää.
Ritarikunnassa olevian luokkien määrä on vaihdellut vuosien varrella seuraavasti:
|  | Tšekkoslovakia | ČSSR | Tšekin tasavalta |
| --- | --- | --- | --- |
I luokka: 
II luokka: 
III luokka: 
| IV luokka |  | – |  |
| V luokka |  | – |  |
| Kultamitali |  | – | – |
| Hopeamitali |  | – | – |
Varsinais-Suomen Kylät

Suomen Kylät
Aktion Österbotten
Etelä-Karjalan Kylät
Eteläpohjalaiset Kylät
Hämeen Kylät
Järvi-Suomen Kylät
Kainuun Nuotta
Keskipohjalaiset Kylät
Keski-Suomen Kylät
Kymenlaakson Kylät
Lappilaiset Kylät
Pirkan Kylät
Pohjois-Karjalan Kylät
Pohjois-Pohjanmaan Kylät
Pohjois-Savon Kylät
Päijät-Hämeen kylät
Satakylät
SILMU-Kylät
Uudenmaan Kylät/Nylands Byar
Varsinais-Suomen Kylät
Varsinais-Suomen Kylät ry on vuonna 2000 Marttilassa perustettu kaksikielinen maakunnan kylätoiminnan kattojärjestö. Varsinais-Suomen Kylät ry toimii maakunnan kylä- ja asukastoiminnan asiantuntijana, yhteisten etujen valvojana ja ajatusten välittäjänä sekä kyläyhdistysten ja niiden toimintaa lähellä olevien järjestöjen yhteistyöelimenä.
Yhdistys edistää Varsinais-Suomen maaseudun ja saariston asukkaiden omatoimisuutta ja alueen elinkelpoisuutta sekä kehittää yhteistyötä toiminta-alueen päättäjien ja viranomaisten kanssa. Tarkoituksena on säilyttää Varsinais-Suomen maaseutu ja saaristo elinvoimaisena sekä lisätä koko seudun kehittämiseen liittyvää osaamista ja lisätä kokemusten vaihtoa toiminta-alueen osien välillä kansainvälinen yhteistyö mukaan lukien.
Yhdistyksen keskeisimmät palvelut ovat:
Kylien yhdistysten avustaminen ja neuvonta
Alueella tarvittavan koulutuksen järjestäminen
Ajankohtaisista asioista tiedottaminen
Kylärekisterin ja muun tietoaineiston ylläpitäminen
Varsinais-Suomen kyläasiamiehenä on vuodesta 2002 asti työskennellyt FM Tauno Linkoranta. Varsinais-Suomen Kylät ry:n hallituksen puheenjohtaja vuonna 2022 on Henrik Hausen.
Varsinais-Suomen Kylät ry palkitsee vuosittain Varsinais-Suomen vuoden kylän.
Vesajärvi (Somero)

| Vesajärvi |
| --- | --- |
 Vesajärveä nähtynä etelästä.
Valtiot:  Suomi
Paikkakunta:  Somerniemi, Somero
Koordinaatit:  60°37′29″N, 23°46′35″E
Vesistöalue ja valuma-alueen tietoja
Laskujoki:  Vesanoja
Järvinumero:  27.045.1.003 
Mittaustietoja
Pinnankorkeus:  109,4 m
Rantaviiva:  5,79 km
Pinta-ala:  0,46 km²
Suurin syvyys:  12,6 m
Valuma-alue:  0,902 km²
 fiVesajärvi 
Vesajärvi on Paimionjoen vesistöön kuuluva järvi Somerniemellä Somerolla.
Järvi kuuluu Paimionjoen lähdejärveen Painioon pohjoisesta laskevaan Vesanojan valuma-alueeseen, joka laskee Painioon pohjoisesta Somerniemen Vesanojan ja Keltiäisen kylien rajalla.
Vesajärvi on tämän valuma-alueen suurin järvi. Se on muodoltaan pitkä ja kapea, likimain pohjois-etelä-suunnassa ja pituudeltaan noin 2 km Suurin leveys on noin 350 metriä. Järven valuma-alue on pääosin suo- ja metsämaata ja valuma-alueen sisään jäävät myös pienet Hongistonlampien metsälammet. Vakinaista asutusta ja viljelymaata on vain järven valuma-alueen pohjoislaidalla, Valkeaviidan kulmakunnalla Tammelan Letkun ja Somernienmen Salkolan kylien rajalla. Vapaa-ajan asutusta järven rannoilla sen sijaan on runsaasti.
Järven vesi on humuspitoista, ruskeaa, lievästi sameaa ja melko hapanta.
Kelvin (jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Kelvin Mateus de Oliveira
Syntymäaika: 1. kesäkuuta 1993 (ikä 31)
Syntymäpaikka: Curitiba, Brasilia
Pelipaikka: hyökkäävä keskikenttäpelaaja
Pituus: 175 senttimetriä
Seura
Seura: Palmeiras
Pelinumero: 29
Junioriseurat
: Paraná
Seurat
| Vuodet | Seura | O | (M) |
| 2010–2011 | Paraná | 15 | (3) |
| 2011– | Porto | 14 | (3) |
| 2011–2012 | → Rio Ave (laina) | 22 | (0) |
| 2012– | Porto B | 31 | (4) |
| 2015– | → Palmeiras (laina) | 0 | (0) |
 Seurajoukkueuran tilastot kattavat vain kansalliset sarjat, päivitetty 16. tammikuuta 2015.
Kelvin Mateus de Oliveira, yleensä vain Kelvin (s. 1. kesäkuuta 1993 Curitiba, Brasilia) on brasilialainen jalkapalloilija. Hän edustaa brasilialaista Palmeirasia ja on pelipaikaltaan hyökkäävä keskikenttäpelaaja tai oikea laitahyökkääjä.
Seurajoukkueura

Kelvin on Paraná Cluben kasvatti. Hän edusti seuraa kesään 2011 asti, jolloin hän teki sopimuksen Porton kanssa.
Yhdessä joukkuetoverinsa Christian Atsun kanssa Kelvin pelasi kauden 2011–2012 lainasopimuksella Rio Avessa. Hän teki ensiesiintymisensä joukkueessa 21. elokuuta 2011 ottelussa Académica de Coimbraa vastaan.
Palattuaan Portoon kaudeksi 2012–2013, hän vietti aikaa pääosin seuran reservijoukkueessa. 8. huhtikuuta 2013 hän teki kaksi ensimmäistä maaliaan joukkueessa ottelussa Bragaa vastaan.
Aiheesta muualla

Kelvinin esittely Footballzz-sivustolla (englanniksi)
Kelujärvi (järvi)

| Kelujärvi |
| --- | --- |
Valtiot:  Suomi 
Paikkakunta:  Sodankylä 
Koordinaatit:  67°27′58″N, 27°04′06″E
Vesistöalue ja valuma-alueen tietoja
Laskujoki:  Kelujoki 
Järvinumero:  65.896.1.001
Mittaustietoja
Pinnankorkeus:  186,5 m  
Rantaviiva:  21,5779 km  
Pinta-ala:  8,92899 km²  
Tilavuus:  0,02265736638 km³  
Keskisyvyys:  2,55 m  
Suurin syvyys:  10 m  
Saaria:  ei saaria 
 fiKelujärvi 
Kelujärvi  tai joskus myös Kelujärvi–Matalajärvi  on Lapissa Sodankylän Kelujärvellä sijaitseva järvi.
Maantietoa

Järven pinta-ala on 890 hehtaaria eli 8,9 neliökilometriä. Se on 4,9 kilometriä pitkä ja 4,2 kilometriä leveä. Järvellä on kaksi järviallasta, joita yhdistää maantien penkereeseen jätetty silta-aukko. Ennen tien rakentamista järvialtaiden välissä oli kahden niemen välinen kapekko ja niemiä kutsutaan Salmenniemiksi. Pohjoista järviallasta kutsutaan Syväjärveksi ja eteläistä Matalajärveksi.
Järvi on luodattu ja siitä on julkaistu syvyyskartat. Sen tilavuus on 23 miljoonaa kuutiometriä eli 0,023 kuutiokilometriä. Järven keskisyvyys on 2,6 metriä ja suurin syvyys on 10 metriä. Syvin kohta sijaitsee Syväjärven keskellä. Suurin osa Syväjärven vesialasta on yli kolme metriä syvää, mutta Matalajärvi ei yllä kolmen metrin syvyyteen.
Järven rantaviivan pituus on 22 kilometriä. Järven rannat ovat pääasiassa soistunutta metsämaata, jota rikkovat yksittäiset peltopalstat. Suurin peltoaukea sijaitsee järvialtaiden välisellä niemellä, jossa sijaitsee Kelujärven kylä. Kylän läpi ja samalla järvien välistä kulkee seututie 967, joka on Sodankylän ja Tanhuan välinen maantie. Järven rannoilla on jonkin verran haja-asutusta, mutta siellä sijaitsee yli 40 vapaa-ajan asuntoa.
Vesistösuhteet

Järvi sijaitsee Kemijoen vesistössä (vesistöaluetunnus 65) Kitisen alueen (65.8) Kelujoen valuma-alueella (65.89), jonka Kelujärven valuma-alueeseen (65.896) järvi kuuluu. Järven vedenpinnan korkeus on 186,5 metriä mpy. Syväjärveen laskee Sammakkoaapalta suon kuivatusoja ja Seprinkun kurun läpi idästä Seprunoja. Matalajärveen laskee Kousioja idästä, jonka valuma-alueella sijaitsevat Rivikkolampi (1 ha), Nuolilampi (7 ha), Pikku Nuolilampi ja isompi nimetön lampi.
Järven laskujoki on Kelujoki, joka alkaa Syväjärven länsipäästä ja se virtaa laajan suoalueen läpi. Sen kulkua on parannettu ruoppaamalla ja oikaisemalla. Kelujoki yhtyy 20 kilometrin jälkeen Kitiseen Sodankylässä.
Vicky Latta

| Mitalit> Kenttäratsastus.Maa:   Uusi-Seelanti. Olympialaiset  | Mitalit> Kenttäratsastus.Maa:   Uusi-Seelanti. Olympialaiset  | Mitalit> Kenttäratsastus.Maa:   Uusi-Seelanti. Olympialaiset  | Kenttäratsastus> Maa:   Uusi-Seelanti. |
| --- | --- | --- | --- |
|  Hopeaa | Barcelona 1992 | joukkuekilpailu |  |
|  Pronssia | Atlanta 1996 | joukkuekilpailu |  |
Victoria Jane "Vicky" Latta (s. 10. kesäkuuta 1951 Auckland) on uusiseelantilainen kenttäratsastaja. Hän saavutti Barcelonan olympialaisissa 1992 Chief-ratsullaan hopeaa joukkuekilpailussa ja sijoittui neljänneksi henkilökohtaisessa kilpailussa hävittyään pronssin ottaneelle joukkuetoverilleen Blyth Taitille 0,20 pistettä. Latta saavutti Atlantan olympialaisissa 1996 pronssia joukkuekilpailussa. Ratsuna oli tällä kertaa Broadcast News.
Uskelan kirkko

| Uskelan kirkko |
| --- | --- |

Sijainti:  Sairaalantie 5, Uskela, Salo
Koordinaatit:  60°22′36.1″N, 023°07′50.0″E
Seurakunta:  Salon seurakunta
Rakentamisvuosi:  1832, torni 1860
Suunnittelija:  Carl Ludvig Engel
Materiaali:  kivi
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Uskelan kirkko, sankarihaudat: Pro patria 1939 - 1945. Taustalla Salon kappelikirkon muistomerkki.
Uskelan kirkko on Salon seurakunnan kirkko Uskelassa Salossa. Kirkko sijaitsee korkealla mäellä paikalla, jossa vuoteen 1830 oli keskiaikainen Salon kappelikirkko, joka tuolloin purettiin uuden kirkon rakennusaineiksi. Vuonna 1832 valmistuneen kivirakenteisen kirkon on suunnitellut oman aikansa kuuluisin suomalainen arkkitehti Carl Ludvig Engel. Tyypiltään kirkko on yksilaivainen pitkäkirkko, johon liittyvät asehuone ja sakaristo. Länsipäädyssä oleva torni on rakennettu vuonna 1860.
Museovirasto on vuonna 2009 määritellyt Uskelan kirkon ja siihen liittyvän Lukkarinmäen esikaupunkiasutuksen yhdeksi Suomen valtakunnallisesti merkittävistä rakennetuista kulttuuriympäristöistä.
Aiheesta muualla

Kuvia tai muita tiedostoja aiheesta Uskelan kirkko Wikimedia Commonsissa
Uskelan kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Verdens Gang

Verdens Gang eli VG on Norjan suurin sanomalehti, noin 262 000 kappaleen levikillään. Se ilmestyy päivittäin, tabloid-koossa. Päätoimittajana toimii Torry Pedersen ja pääkonttori sijaitsee Oslossa. Sanomalehti perustettiin vuonna 1945, ja sen ensimmäinen numero ilmestyi 23. kesäkuuta 1945. Lehden omistaa norjalainen mediakonserni Schibsted.
Aiheesta muualla

VG:n websivut
Kind of Blue

| Kind of Blue Miles Davis |
| --- | --- | --- |

Studioalbumin tiedot
 Äänitetty : 2. maaliskuuta ja 22. huhtikuuta, 1959
 Julkaistu: 1959
 Tuottaja(t): Irving Townsend
 Tyylilaji: modaalinen jazz
 Kesto: 45.46
 Levy-yhtiö: Columbia Records
Miles Davisin muut julkaisut
| Porgy and Bess 1958 | Kind of Blue 1959 | Sketches of Spain 1960 |
Kind of Blue on Miles Davisin johtaman kvintetin levyttämä albumi vuodelta 1959. Se on yksi menestyneimpiä ja arvostetuimpia jazzalbumeja, modernin jazzin levyklassikko.
Kind of Blue äänitettiin New Yorkissa kahdessa päivässä, 2. maaliskuuta ja 22. huhtikuuta 1959. Ennen äänitystilaisuuksia Miles Davis ei ollut tehnyt varsinaisia sävellyksiä eikä nuotitusta kappaleille, vaan hänellä oli vain mielessään joitakin sointuja ja melodioita. Hän kertoi ideansa soittajille ja neuvoi jokaista näistä erikseen. Kappaleet saatiin yhdellä otolla talteen niin kuin Davis halusi, ainoastaan "Flamenco Sketches" vaati kaksi ottoa.
Kind of Blue merkitsi aikoinaan suurta muutosta jazzissa. Big bandien suosio oli levyn ilmestymisaikoihin alkanut hiipua entisestään eikä bebop enää tuonut yleisölle tarpeeksi uutta. Levy edusti uutta modaaliseksi jazziksi kutsuttua suuntausta, jossa improvisaatio rakentuu skaaloihin sointuvaihdosten sijaan.
”Freddie Freeloaderissa” soittaa pianoa Wynton Kelly, koska Davis halusi bluesmaiseen soittoon erikoistuneen pianistin blues-tyylisempään kappaleeseen.
Kappaletta ”Blue in Green” pidetään Evansin sävellyksenä, vaikka se on levyn kannessa merkitty Davisille.
Kind of Blue valittiin vuonna 2002 Yhdysvaltain kongressin kirjaston kansalliseen ääniterekisteriin (National Recording Registry). Rolling Stone -lehden kaikkien aikojen 500 parhaan albumin listalla Kind of Blue on sijalla 12, parhaana jazzlevynä. Levyn alkumenestys ei ollut poikkeava, kultalevynkin se sai vasta 1993, mutta sittemmin myynti on räjähtänyt.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | ”So What” | Davis | 9.25 |  |  |  |  |  |  |
| 2. | ”Freddie Freeloader” | Davis | 9.49 |  |  |  |  |  |  |
| 3. | ”Blue in Green” | Evans tai Davis | 5.37 |  |  |  |  |  |  |
| 4. | ”All Blues” | Davis | 11.35 |  |  |  |  |  |  |
| 5. | ”Flamenco Sketches” | Davis | 9.25 |  |  |  |  |  |  |
| Uusintajulkaisun bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 6. | ”Flamenco Sketches” (alternate take)  | Davis | 9.32 |  |  |  |  |  |  |
Muusikot

Miles Davis - trumpetti, johto
Cannonball Adderley - alttosaksofoni, paitsi "Blue in Green"
John Coltrane - tenorisaksofoni
Bill Evans - piano, kansitekstit
Wynton Kelly - piano, kappaleella "Freddie Freeloader"
Paul Chambers - kontrabasso
Jimmy Cobb - rummut
Kirjallisuutta

Ashley Kahn, Kind of Blue: The Making of the Miles Davis Masterpiece, 2000
Kaustarlampi

| Kaustarlampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola (Valkeala)
Koordinaatit:  60°58′09″N, 27°13′05″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Harjunjoen–Lappalanjärven alue (14.18)
Laskuoja:  oja Ruokojärveen 
Järvinumero:  14.186.1.001
Mittaustietoja
Pinnankorkeus:  68,5 m  
Pituus:  300 m  
Leveys:  190 m  
Rantaviiva:  1,083 km  
Pinta-ala:  3,623 ha  
Saaria:  1 
 fiKaustarlampi 
Kaustarlampi  on Kymenlaaksossa Kouvolan Valkealassa, Sorsalassa sijaitseva lampi.
Maantietoa

Lammen pinta-ala on 3,6 hehtaaria, se on 300 metriä pitkä ja 200 metriä leveä. Sillä on yksi saari, jonka pinta-ala on 0,1 hehtaaria.   Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Hujajärven–Konnikkajoen valuma-alueeseen (14.186) se kuuluu. Lammen vedenpinnan korkeus on 68,5 metriä mpy.
Vanutus

Sarkojen vanutus sarkatampissa vuonna 1895
Vanutus eli vanuttaminen on villaa ja muita eläinkarvakuituja sisätävien tekstiilien viimeistysmenetelmä, jolla niihin saadaan lujuutta, lämmöneristävyyttä ja pehmeyttä. Tekstiiliteollisuudessa vanuminen saadaan aikaan vanutuskoneilla kosteaa, lämpimässä saippualiuoksessa olevaa kangasta tai neulosta hakkaamalla tai puristamalla. Huopa on vanutettu tuote ja myös sarkaa vanutetaan.
Entisaikoina vanutus suoritettiin ihmisvoimalla joko käsin tai polkemalla. Myöhemmin se tehtiin vesivoimalla käyvissä vasaravanuttimoissa eli tamppilaitoksissa. Vasaravanuttimia käytettiin 1900-luvulla huopateollisuudessa ja paksuja puristinhuopia valmistettaessa.
Jääpallon Elitserien-kausi 2020–2021

| Elitserien 2020–2021 |
| --- | --- |
Joukkueiden määrä:  14
Mestari:  Villa Lidköping BK
Toinen sija:  AIK Bandy, Tukholma
Nousseet joukkueet:  Örebro SK IFK Rättvik
Pudonneet joukkueet:  Ketään ei putoa
Paras maalintekijä:  Christoffer Edlund Villa Lidköping BK (72 maalia)
Alempi sarjataso:  Allsvenskan
  ← 2020 :  2022 → 
Kauden 2020–2021 Elitserien-seurat kartalla.
Ruotsin jääpallon Elitserien pelattiin kaudella 2020–2021 neljäntoista joukkueen kaksinkertaisena sarjana. Kuusi parasta joukkuetta selviytyivät suoraan pudotuspelien neljännesvälieriin, sijoille 7–10 päätyneet karsivat pääsystä neljännesvälieriin. Sarjasta ei pudonnut yhtään joukkuetta.
Sarjaan oli noussut IK Tellus yhden Allsvenskan-kauden jälkeen.
Elitserien sai kauden alussa uuden hallipaikkakunnan, kun Tukholmaan valmistui Gubbängenin pikaluistelu-jääpallohalli ennen kauden alkua elokuussa 2019. Tällä sarjakaudella 10 Elitserien-joukkuetta 14:stä pelasi kotiottelunsa hallissa eli Västerås SK, IFK Vänersborg, Sandvikens AIK, Vetlanda BK, Villa-Lidköping, Edsbyns IF, Broberg/Söderhamn Bandy, AIK, Hammarby IF ja IK Tellus.
Sarjataulukko

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 | Villa Lidköping BK  | 26 |  21  |  1   |  4   |  179  |  74   | +105 | 43 |
| 2 | AIK Bandy, Tukholma  | 26 |  19  |  2   |  5   |  186  |  98   | +88 | 40 |
| 3 | Sandvikens AIK  | 26 |  17  |  5   |  4   |  128  |  94   | +34 | 39 |
| 4 | Edsbyns IF  | 26 |  17  |  4   |  5   |  123  |  86   | +37 | 38 |
| 5 | Västerås SK  | 26 |  13  |  4   |  9   |  118  |  126  | -8 | 30 |
| 6 | IFK Vänersborg  | 26 |  10  |  7   |  9   |  99   |  82   | +17 | 27 |
| 7 | Vetlanda BK  | 26 |  9   |  7   |  10  |  136  |  150  | -14 | 25 |
| 8 | Broberg/Söderhamn  | 26 |  10  |  4   |  12  |  110  |  136  | -26 | 24 |
| 9 | IK Sirius, Uppsala  | 26 |  10  |  2   |  14  |  131  |  123  | +8 | 22 |
| 10 | IFK Motala  | 26 |  9   |  3   |  14  |  99   |  111  | -12 | 21 |
| 11 | Hammarby IF, Tukholma  | 26 |  9   |  3   |  14  |  109  |  128  | -19 | 21 |
| 12 | Bollnäs GoIF  | 26 |  6   |  5   |  15  |  89   |  121  | -32 | 17 |
| 13 | Frillesås BK  | 26 |  5   |  1   |  20  |  88   |  139  | -51 | 11 |
| 14 | IK Tellus, Tukholma  | 26 |  3   |  0   |  23  |  65   |  192  | -127 | 6 |
Kuusi parasta suoraan pudotuspeleihin, sijojen 7–10 joukkueet karsivat pääsystä pudotuspeleihin. Elitserieniin nousi Örebro SK Allsvenskanin voittajana ja IFK Rättvik karsinnan kautta eli kaudella 2021–2022 Elitserienissä pelaa 16 joukkuetta.
Pudotuspelit > Loppuottelu

| Villa Lidköping – AIK Bandy, Tukholma  |
| --- | --- | --- | --- |
|   Villa Lidköping   |   AIK Bandy, Tukholma   |  5-4  |  |
 Villa Lidköping voitti Ruotsin mestaruuden. 
Uppsalan Recoverhallissa pelatussa loppuottelussa pelasivat Villa Lidköping ja AIK Bandy. Ottelussa ei ollut yleisöä koronavirusepidemiasta johtuen. Villa Lidköping BK otti toisen Ruotsin jääpallomestaruuden dramaattisten vaiheiden jälkeen. Ottelu päättyi tasalukemiin 4-4, joten ottelua jatkettiin äkkikuolemaperiaatteella. Villa Lidköpingin Martin Karlsson viimeisteli ratkaisumaalin 5–4:een ajassa 105+3.
Mestaruus oli suosikkina loppuotteluun lähteneelle Villa Lidköpingille seurahistorian toinen. Edellinen tuli vuonna 2019. Viime vuonna Villa Lidköping joukkue oli häviäjän roolissa loppuottelussa. Suomalaisia loppuottelussa edusti kolme AIK:laista, joista Esa Määttä valmentajana, puolustuspelaaja Ilari Moisala ja tällä kertaa pelaavan AIK-joukkueen ulkopuolella Kalle Lempinen.
Ensimmäisen puoliajan tasatuloksen 2-2 jälkeen näytti Villa Lidköping ratkaisevan pelin toisen puoliajan ensimmäisen kymmenminuuttisen aikana kahdella maalilla Christoffer Edlundin ja Petter Björlingin toimesta. AIK Bandy tuli kuitenkin tasoihin seuraavan 20 minuutin kuluessa Erik Petterssonin ja Daniel Anderssonin maaleilla. Näin ottelun varsinainen peliaika päättyi lukuihin 4-4. Jatkoaikaa oli pelattu 105+3, kun Martin Karlsson rangaistusalueen ulkopuolelta ampumallaan laukauksella sinetöi Villa-mestaruuden.
Parhaat maalintekijät - runkosarja

| Sija | Pelaaja | Joukkue | Maalit |
| --- | --- | --- | --- |
| 1. | Christoffer Edlund | Villa Lidköping BK | 72 |
| 2. | Erik Pettersson | AIK Bandy | 51 |
| 3. | Oscar Wikblad | Edsbyns IF | 38 |
| 4. | Joakim Andersson | Vetlanda BK | 35 |
| 5. | Robin Andersson | Västerås SK | 32 |
| 6. | Patrik Nilsson | Bollnäs GoIF/BF | 31 |
| 16. | Teemu Määttä | IK Sirius | 24 |
| 19. | Alan Džusojev | AIK Bandy | 21 |
| 20. | Jimi Heinonen | IK Sirius | 21 |
| 29. | Emil Fedorov | Vetlanda BK | 16 |
| 30. | Ilja Gratšov | IFK Vänersborg | 16 |
| 36. | Jaakko Hyvönen | Edsbyns IF | 13 |
| 43. | Sergei Potškunov | Frillesås BK | 12 |
| 44. | Samuli Helavuori | Bollnäs GoIF/BF | 12 |
| 45. | Aleksi Seppänen | IFK Motala | 12 |
| 49. | Kalle Lempinen | AIK Bandy | 11 |
| 52. | Vadim Arhipkin | Broberg IF | 11 |
| 54. | Juho Liukkonen | IFK Vänersborg | 11 |
| 65. | Ivan Lebedev | Hammarby IF | 8 |
| 86. | Elias Gillgren | IFK Motala | 6 |
| 107. | Alexander Jegorišev | Hammarby IF | 5 |
| 110. | Niklas Holopainen | IFK Vänersborg | 4 |
| 121. | Aleksandr Kim | AIK Bandy | 4 |
| 132. | Kasperi Hirvonen | IFK Motala | 3 |
| 142. | Santtu Nurmi | Vetlanda BK | 2 |
| 146. | Ilari Moisala | AIK Bandy | 2 |
| 146. | Martin Deacon  | IK Tellus | 2 |
| 161. | Markus Kumpuoja | IFK Vänersborg | 2 |
| 178. | Tommi Määttä | Edsbyns IF | 1 |
| 191. | Kimmo Kyllönen | IFK Vänersborg | 0 |
| 226. | Pavel Bulatov | Hammarby IF | 0 |
| 232. | Maksim Plotnikov | IFK Motala | 0 |
| 233. | Jussi Aaltonen | IFK Motala | 0 |
| 241. | Tatu Ässämäki | Broberg IF | 0 |
| 250. | Kliment Tarasenko | Hammarby IF | 0 |
| 283. | Aleksei Šižov | AIK Bandy | 0 |
| 291. | Vitali Kljušanov | IFK Motala | 0 |
Veikko O. Hyvönen

Veikko Olavi Hyvönen (18. syyskuuta 1929 Sysmä – 9. heinäkuuta 2018 Espoo) oli suomalainen oikeustieteilijä ja professori. Hän väitteli tekniikan tohtoriksi ja oikeustieteen tohtoriksi vuonna 1970. Hän oli Helsingin yliopiston kiinteistöoikeuden dosentti 1970–1971 sekä maa- ja vesioikeuden professori 1971–1996.
Hyvönen valittiin Suomalaisen Tiedeakatemian jäseneksi vuonna 1975.
Julkaisuja

Kaavoitus- ja rakentamisoikeus, 1974
Maapaketti, 1976
Kiinteistönmuodostamisoikeus 1–2
Kirjallisuutta

Laaksonen, Kalevi: Veikko O. Hyvönen 1929 – 18/9 – 1999: Juhlajulkaisu. Lakimiesliiton Kustannus, 1999
Aiheesta muualla

Veikko O. Hyvösen muistokirjoitus. Helsingin Sanomat 29.9.2018 (käyttäjätunnuksella).
Varvasastuja

Tyypillisen varvasastujan, suden, luuranko
Varvasastujia ovat eläimet, joilla kävellessä ainoastaan varpaat osuvat maahan. Varvasastujat pystyvät yleensä liikkumaan nopeammin, ketterämmin ja vähemmän äänekkäästi kuin kanta-astujat. Varvasastujia ovat esimerkiksi useimmat petoeläimet (eli kissaeläimet ja koiraeläimet) sekä linnut.
Kavioeläimet ja sorkkaeläimet, esimerkiksi hevoseläimet ja märehtijät, ovat kärkiastujia. Ihminen taas on kanta-astuja, kuten karhutkin (isopandaa lukuun ottamatta). Varvasastunnan ja kanta-astunnan välimuotojakin on, esimerkkeinä isopanda ja norsut.
Uusi-Kaledonia

Uusi-Kaledonia (ransk. Nouvelle-Calédonie) on Ranskalle kuuluva erityisyhteisö Tyynenmeren länsilaidalla. Maantieteellisesti se on osa Melanesiaa.  Uuden-Kaledonian pinta-ala on 18 575 neliökilometriä ja asukasluku on vuoden 2011 arvion mukaan 256 275. Yhteisön pääkaupunki on Nouméa. Vuoteen 1998 Uusi-Kaledonia oli Ranskan merentakainen alue, mutta se sai vuonna 1998 solmitulla sopimuksella erityisaseman ja muita alueita enemmän itsehallintoa. Uuden-Kaledonian itsenäistymisestä järjestettiin kansanäänestys marraskuussa 2018, lokakuussa 2020 ja joulukuussa 2021, joissa enemmistö äänestäjistä kannatti Ranskan osana pysymistä.